
Unum ovile et unus pastor. 
Unu ŝafejo kaj unu paŝtanto. 
(JOH., X, 16.) 


ESPERO KATOLIKA 


INTERNACIA MONATA GAZETO,OFICIALA ORGANO del. K.U.E. 


La Senpartieco, 


Kara Redaktoro, 


E. K. estas serioza Revuo, tamen ne estas, laŭ la latina 
poeto, malpermesate, kelkfoje: „ridendo dicere verum”: 
„ŝercante diri veraĵon”. Mi do antaŭ ne longe ricevis 
belpresitan cirkuleron el Svisujo, varme invitantan min 
partopreni en la kreado de „Bureau de la langue inter- 
nationale”. 

Oni, per tiu cirkulero, certigis al mi, ke la Komitato 
decidis montri „la neŭtralecon la plej absolutan pri ĉiuj 
projektoj de internacia lingvo”. 

Nu, mi rimarkis, ke la du Vic-prezidantoj de tiu Komi- 
tato estas S-roj OSTWALD kaj WALTISBUHL, kaj la Sekre- 
tario, kiu estas, ŝajne, la animo de la afero, estas la 
Protestanta Pastor SCHNEEBERGER. Viaj legantoj scias 
sendube, ke tiuj tri Sinjoroj estas la plej agemaj el Idistoj, 
kiuj neniam perdas la okazon por antaŭenpuŝi tiun plagiaton 
de Esperanto. Plue, por bone elmontri la celon kaj la 
elvenon de la cirkulero, la pastra Sekretario havis la, laŭ 
mi, singardemecon presigi sur la koverto vorton de la 
Id-lingvo: „/mprimuro”. 

Mi do respondis, ke mi plezure aliĝus la Asocion kaj 

iĝus subtenanta membro, paganta cent frankojn, se ili 
volus konsenti fari efan ŝanĝon en la estraro de la komi- 
tato. Mi aldonis, ke la mondo estis tiel suspektema, ke 
eble, kelkaj povus suspekti la „absolutan senpartion” de 
tiuj 3 sinjoroj. Mi do proponis, ke oni nomu kiel Vic- 
Prezidantojn Doktoron ZAMENHOF kaj Generalon: SEBERT, 
kaj kiel Sekretarion S-ron T. CART, jen tri scienculoj tiel 
kapablaj kaj egale senpartiaj kiel S-roj OSTWALD, WAL- 
TISBUHL kaj SCHNEEBERGER. 

Plue, mi esprimis la deziron, ke oni ne komencu uzi la 
lingvon, kiun oni evidente jam decidis elekti, almenaŭ 
antaŭ la kreado de la „Bureau”, kiu pretendas devi elekti 
ĝin. ARO. 


Aldono. 


Kelkajn tagojn post la sendo de tiu-ĉi letero mi ricevis 
respondon, ne de S-ro D-ro GOBAT, al kiu tamen mi 
sendis „personan” leteron, sed de la Protestanta Pastro 
S-ro SCHNEEBERGER, kiu ŝajnas esti la sola oficiala aganto 
en la tuta afero. Mirigite mi rimarkis, ke tiu letero estis 
en Esperanto! 

Mi respondis france, ne al Pastro SCHNEEBERGER, kiun 
mi nur konas nome kiel militantan Idiston, sed al S-ro 
D-ro GOBAT, kun kiu sole mi deziras interrilati. Jen la 
resumo de mia respondo, kiu sufiĉe sciigos al niaj leg- 
antoj la enhavon de la Esperanta letero. 

Mi skribis do al S-ro D-ro GOBAT, ke mi bone scias 
Esperanton, tamen mi ne sekvus la ekzemplon de S-ro 
SCHNEEBERGER, tial ke laŭ mi estas apenaŭ delikate „in 
casu” jam uzadi lingvon artefaritan pri la kreado de 
„Bureau”, kiu almenaŭ pretendis elekti tian lingvon „kun 
„la plej absoluta neŭtraleco”. 

2e. Mi notigis la subtilan diferencon inter Komitato sta- 
rigita por elekti internacian lingvon, kaj „Bureau” nur 
starigita por havigi komitaton elektontan ĝin. Tamen mi 
esprimis la deziron scii, supozante ke la Esperantistoj es- 
tus starigintaj similan „Bureau”, „kies Prezidanto estus 
D-ro ZAMENHOF, la du Vicprezidantoj D-ro BOIRAC kaj 

Generalo SEBERT, kaj la Sekretario S-ro CART, ĉu la Id- 
istoj akceptus tian „Bureau”, eĉ se oni certigus al ili, ke 
la elekto de la lingvo okazus kun la plej absoluta neŭtral- 
eco? Mi aldonis, ke kompreneble tia supozo estus absurda. 
D-ro ZAMENHOF kaj siaj amikoj estas tro delikataj por 
fari tian proponon kaj ili havas tro da respekto por siaj 
kontraŭuloj por proponi ĝin al ili. 

3e. Mia korespondinto certigis al mi, ke je la komenco 
de la afero oni prezentis al D-ro ZAMENHOF kaj al aliaj 
Esperantistoj esti Vicprezidantoj „apud la Idistoj”. Mi 
respondis, ke mi ne bone komprenis, kial ĉe komitato, 
„absolute neŭtrala” nur anoj de du lingvaj sistemoj devus 
aperi. Cetere mi bone komprenis, kial tiuj Sinjoroj rifuzis, 
same kiel mi komprenas, kial eĉ malsaĝa birdo ne eniras 
kaptilon senkaŝe al ĝi prezentitan. 

4e. Pri la klarigo, ke la presigo de la idista vorto „im- 
primuro” estis nur la faro de oficistino, mi respondis, ke 
kompreneble mi ne pensis, ke sinjoro, tiel „malin” kiel 
S-ro SCHNEEBERGER, intence uzis tiun stampilon. Mia mo- 
tivo estis nur altiri la atenton al la deveno („à la boite”) 
de la tuta korespondado. Kompreneble Sekretario tute 
neŭtrala ne havas sur la skribtablo ĉirkaŭ si stampilojn 
k. t. p., kies nura celo estas helpi al la propagando de 
la lingvo ldo. 

Mi finis dirante, ke malgraŭ la althonoreco de la mem- 
broj, la nomita Asocio havas evidente nur unu celon, t. e. 
la elekton de Ido kiel la estontan internacian lingvon. 


Mi nur esprimas la deziron, ke la respektinda Direktoro 
de la Svisa Pacifisma Ligo ne daŭrigu pruntdoni sian 
honoran nomon al afero tute ne inda je lia bontamo, ne 
nur en Svisujo, sed ankaŭ ĉe la amikoj de la Paco en 
ĉiu lando. 

A. RICHARDSON. 

Mallonga Resumo de la elokventa Parolado de Mgr. 
D-ro Giesswein pri La Pacifismo, dum la 3-a Katolika 
Kongreso en Budapest, Aŭgusto I912. 


La temo de la klera oratoro sekvis la principojn de la 
tradicia Teologio de la Eklezio, laŭ la skribaĵoj de la 
S-taj Patroj kaj de la specialaj epistoloj de la tri lastaj 
Papoj: Pio IX-a, Leo XIII-a kaj Pio X-a. Jen la epitomo 
de la parolado: „Ni ne neas la leĝitimecon de la milito, 
„in se”, sed ni pretendas, ke ĝi estas permesita nur kiam 
ĝi iĝas necesa por defendi justan kaŭzon. 

Krom tio, ĝi estas la plej terura krimo. 

Prava estas defendi sian vivon, kaj eĉ kelkfoje siajn 
posedaĵojn, mortigante la maljustan atakanton, kondiĉe ke 
neniu alia rimedo por sin defendi ekzistas. 

En landoj, kie regnas nur primitiva vivostato, tiaj per- 
sonaj bataloj estos ne eviteblaj: sed ĉe Ĉiuj civilizitaj lan- 
doj la normala maniero por decidi disputojn inter civitat- 
anoj, estas la alvoko al tribunaloj starigitaj precize por tiu 
celo. Ciufoje ke estas eble sin turni al tiuj tribunaloj, ba- 
taloj inter individuoj estas malpermesataj kaj severe punataj. 

La Pacifistoj pretendas ke, dank’ al la progreso de la 
civilizacio, kaj al la pli granda dolĉeco de la moroj, oni 
grade konsideru je pli malmulte da admiro, la militistan 
kuraĝon. Oni komencas preferi al ĝi la kuraĝon multe pli 
noblan de tiuj herooj, kiuj oferdonas sian vivon, ne por 
mortigi, sed por savi la vivon de siaj gefratoj. La deziro 
decidi la disputojn inter nacioj, sammaniere kiel oni de 
post multaj jarcentoj decidas la disputojn inter personoj, 
tute ne estas „Utopio”, male, ĝi estas racia kaj tre reali- 
gebla. La hommoroj ŝanĝas, dank” al Dio. La Progreso ne 
estas nur vana vorto. Ekzemple, antaŭ cent jaroj oni estus 
elĵetinta kiel utopion la ideon, ke estus iam eble, forigi la 
duelon kiel rimedon por decidi disputojn pri la honoro 
inter „ĝentilhomoj.” Tamen ĉu ni ne povas hodiaŭ antaŭ- 
vidi ke, sen iu dubo, antaŭ ne longe la duelo estos fori- 
gata en ĉiu civilizata lando ? Jam ĉe la plej progresemaj 
landoj ekz.: en Anglujo kaj Usono tiu barbara kutimo ne 

plu ekzistas kaj en la plej multaj el aliaj landoj oni komen- 
cas konsideri la duelon kiel absurdaĵon aŭ krimon. La 
Pacifistoj kredas en la progreso; ili rifuzas kompari la ho- 
mojn, siajn fratojn, kreitajn de la sama Dio, reaĉetitajn per 
la sankta Sango de la sama Savinto, al la bestoj senraciaj. 
lli ne pretendas, kiel mokante diras iliaj kontraŭstarantoj, 
ŝanĝi tuj la tutan homan rason. Tute ne, sed ili ja preten- 
das, ke estas la devo de ĉiu kristano, de ĉiu honesta homo 
sekvi la admonojn de nia S-ta Patro la Papo, de tiom da 
Episkopoj kaj Pastroj de Dio kaj dissemi, disvastigi pli kaj 
pli la verajn principojn. Tiel, oni sukcesos pli malpli fine, 
decidigi la grandajn naciojn de la mondo starigi internacian 
senpartian tribunalon, kiu havus la plenkonfidon de ĉiu. 
Tia tribunalo povus per arbitracio decidi ĉiujn disputojn 
inter la nacioj, tiel kontenti la honoron de Ĉiu, kaj igi la 
militon, kiu estas ĉiam malcerta kaj ĉiam kruelega, tute 
ne necesa. (El Belga Katoliko.) 


„AL ROMO”. 


Sukcesplena estis nia Tria en Budapest, sed laŭ mi, la 
plej bela rezulto de la Kongreso estis la unuanima decido 
de la kongresanoj dediĉi la jaron 1913an al internacia 
Pilgrimado al Romo. Certe, ne estis la intenco de la voĉ- 
donantoj ne okazigi dum tiu jaro la kongreson. Ho ne: 
dum la daŭro de la Pilgrimado la I. K. U. E.-anoj trovos 
la necesan tempon por kunveni, kaj por okazigi nian 
„KVARAN” inter la muroj de la Eterna Urbo; sed nia 
Katolika Esperantista manitestado la proksiman jaron, havos 
signifon multe pli ampleksan ol simpla kongreso. Ni volas 
montri al la mondo, kaj precipe al nia komuna Patro, Lia 
Papa Moŝto, al la Episkoparo kaj al la tuta Katolikaro, ke 
nia movado havas nur unu finan celon, t.e. servigi tiun 
potencan ilon, la Internacian Lingvon, je la bono de la 
Regno de Dio sur la tero, alivorte, je la Krista Eklezio. 
Por ni, Esperanto ne estas celo, sed rimedo. Nia manifest- 

ado ne estos la unua internacia pilgrimado, ho ne, ĉiun 
jaron okazas internaciaj pilgrimadoj al Romo, Jeruza- 
lemo, al Lourdes, k.p.tt. sed ni faras alvokon al ĉiu, 
kiu ĝis nun partoprenis en katolikaj pilgrimadoj, ke ili 
diru al ni, ĉu ne io ĉe tiuj piaj aroj mankis je la vid- 
punkto de la internacieco ? La gepilgrimantoj estis ja 
personoj el diversaj nacioj, ili parolis per diversaj lingvoj, 
france, angle, germane, Nederlande k.t.p. Sed la interrila- 
toj inter la diverslandaj pilgrimantoj estas maloftaj. Kel- 
kaj el la Anglaj kaj el la Germanaj eble parolis france, 
kaj reciproke, sed estis escepto. La plimulto sciis nur 
sian patrinan lingvon, kaj pro tio, rilatis preskaŭ ĉiam 
nur kun siaj samlandanoj. Certe dum la Diservoj, precipe 
en la Sankta Festeno de la Eŭkaristio, ili ĉiuj intime in- 
terrilatis, ĉar ili Ĉiuj ricevis la saman „Panem de coelo” 
kaj iĝis unu en Kristo. Sed tio estas nur unuiĝo spirita 
kaj anima. Belega unuiĝo sendube, kaj kiu bone elmon- 
tras la esencan Unuiĝon de la Sankta Katolika Ekle- 
zio, sed mankis la rimedo de komuna lingvo por, ke 
ii Ĉiuj povus interrilati ne nur kore, sed buŝe. Nia 
Esperantista Roma Pilgrimado, jen nia espero, elmontros 
al la tuta Katolikaro sperte, per videbla pruvo ke, eston- 
te, ĉiu granda Katolika Agado povus iĝi vere internacia. 
Gis nun en ĉio la Katolikoj starigis societojn por la de- 
fendo de la Eklezio, por la unuiĝo de la Kristana gejunu- 
laro, por la sociala plibonigo de la laboristoj, por la de- 
fendo de la junulinaro k. t. p., sed tiuj bonaj societoj 
estas nur naciaj, aŭ ne sufiĉe internaciaj, pro la barilo 
de la diverseco de la lingvoj. Niaj kongresoj kaj precipe 
tiu tutmonda Pilgrimado elmontros, ke tiu barilo praktike 
ne plu devus ekzisti. Ne forgesu, ke jam kiel katolikoj, ni 
estas membroj de unu tutmonda familio: la familio de la 
infanoj de Dio sur Ĉi tiu tero. Niaj interesaĵoj estas komu- 
naj. Maltacile estas imagi la potencon de la Katolikaro 
en la mondo, se la centmilionoj da niaj kunreligianoj po- 
vus interrilati kaj interagadi dank’ al sama internacia 
lingvo. La malamikoj ne volus, facilanime, sin trovi kon- 
traŭ la tutmonda aro de unuigata Katolikaro, kapabla 

interrilati kaj sin interhelpi je maniero eĉ ne revita gis 
nun. 

Sed por ke nia provo estu konvinkanta, necese estas 
ke nia estonta pigrimado estu multnombra. Ke ĉiu Katoli- 
ka Esperantisto faru sian devon, unue formante jam la 
decidon partopreni, kaj due fervore kaj ageme klopodante 
por decidigi multajn aliajn gekatolikojn akompani nin. Ne 
estas necese, ke ili estu jam lertaj esperantistoj, sufiĉas 
ke ili aprobu la ideon de internacia lingvo. Cetere, restos 
antaŭ la monato Septembro 1913 larĝe sufiĉe da tempo, 
por ke ĉiu povu lerni Esperanton kaj interparoli kun ali- 
landaj kongresanoj. Oni petas la Belgajn Katolikojn sin 
turni al Abato Richardson, 121, Rue du Marais Bruselo, 
por haviĝi Ĉiujn detalojn pri la Pilgrimado, prezo de bile- 
toj, loĝejoj en Romo k. t. p. Geamikoj, alvenu Romon, 
kaj alvenu multnombraj. 

(El „Belga Katoliko”.) 


PLI PROKSIMAJ KAŬZOJ DE LA 
MALKREDO. 


(Lasta ĉapitro el libro s. t. „Defendo de Katolika Kredo” 
verkita de pola episkopo D-ro Jozefo Sebastiano 
PELCZAR en Przemys'l (Galicio - Aŭstrio). 


Enhavo. Difino kaj genezo de la kredvirto. - La agadsfero de 
P intelekto en ĉi tiu afero. - Malfacilaĵoj el flanko de religio mem. 
- Kial la pasioj kaj precipe la fiereco, sentamo (sentvoluptemo) kaj 
malamo estas la malamikoj de la religio? - La nescio de la religio 
kaj la indiferenteco rilate al ĝi. - La malplenumo (neglekto) de la 
religiaj praktikoj kaj ĝiaj fontoj. - Manko da religia entuziasmo. 
- Alvoko por konservi kredon, kaj rimedoj por ĝin reakiri. 


Nepriŝatebla trezoro por la homo estas la klara, humila, 
forta kaj viva kredo; sed ĉu facile estas havigi al si tian 
kredon, se oni ĝin ne posedas jam de juna aĝo, aŭ hav- 

igitan al si konserve reteni, aŭ perditan reakiri? Ne! tio 
ne estas facila! alie la kredo posedus nek tian valoron, 
nek tian meriton ĉe Dio! — Ĉar kio estas al kristano la 
katolika kredo? Ĝi estas la supernatura virto, enverŝita 
de Dio mem, per kies pero la homo, apogita sur aŭtoritato 
de Dio mem, rekonas ĉion kiel veron, kion Dio estas rivel- 
inta, kaj kion la katolika Eklezio kredigas al li. Eviden- 
tas do, ke ĝi estas la kreskaĵo devenanta de la superna- 
tura mondo, kreskaĵo, kies semon Dio semas en animon 
dum ĝia baptiĝo, poste ĉi tiu semo per helpo de viviga 
lumo de la graco, instruo de Eklezio kaj kunagado de l' 
animo fariĝas elkreske la bela kaj fruktodona spiko. — Ciu 
akto de la kredo ĉe katoliko, kaj la komenco de la kredo ĉe 
la nenaskiĝintoj sur sino de Eklezio, aŭ la reveno al ĝi 
ĉe tiuj, kiuj estas ĝin perdintaj proprakulpe, estas la pro- 
duktaĵo de l intelekto, volo, kaj Dia graco; ĉar por kredi 
estas necese ekkoni per intelekto la rivelitan veron kaj 
inklinigi la volon por akcepti ĉi tiun veron; Ĉar ree la 
kredo estu la supernatura virto, estas bezona krom tio la 
Dia graco, kiu lumigas la intelekton kaj helpas la volon. 
— Kaj kio estas la impulso por kredi? Ĉu ekzameno de 
propra intelekto aŭ atesto de aliaj homoj? Ne! sed la 
aŭtoritato de Dio mem, de la esenca Vero, kaj plej alta 
Saĝo t.e. ke estas necese kredi pro tio, ĉar Dio mem or- 
donas kredi, ke Li estas rivelinta al ni la kredobjekton ! 
Sed kiu instruas nin pri la fakto kaj objekto de Dia ri- 
velitaĵo ? La Katolika Eklezio, kiu estas la atestanto, gar- 
disto kaj instruisto de la rivelita vero, kaj la Eklezio verigas 
sian mision per nerefuteblaj pruvaĵoj. Same kiel antaŭ 
reĝo marŝas heraldoj anoncantaj lian alvenon, tiel antaŭ 
Eklezio marŝas multonombraj atestoj, verigantaj ĝian Dian 
originon kaj nome: 

l-e la sanktaj libroj de la Malnova kaj Novd Testamento; 

2-e etektivigitaj profetaĵoj; 

3-e grandaj mirakloj akompanantaj ĝin dum la dudek 
centjara daŭro; 

4-e sublimeco de ĝia instruo; 

5-e sankteco de ĝia leĝo; 

6-e ĝia rapida disvolviĝo sen konvenaj rimedoj; 

7-e mirigaj fruktoj; 

8-e ĝia neŝancelebla daŭrado malgraŭ persekutadoj, kaj 

9-e Dia forto montriĝanta en suferadoj de ĝiaj Martiroj 
kaj en heroaj virtoj de ĝiaj Sanktuloj. — 


La homa intelekto ne estas en ĉi tiu afero nur pa- 
siva ilo, sed ĝi havas vastan agadsferon; ĉar ĝi povas per 
propra esplorado pruvi la kredfundamentojn t. e. ĉi tiun 
metatizikan veron, ke Dio ekzistas, ke Dia rivelitaĵo estas 
ebla, kaj ke la homo povas posedi moralan certecon 
pri la vereco de ĉi tiu rivelitaĵo — krom tio ĝi povas 
pruvi la historian veron, ke efektive Dio estas riveliĝinta, 
ke Jezu-Kristo estas Dio, ke katolika Eklezio estas la dia, 
ĉar fondita de Jezu-Kristo; ĝi povas ankaŭ pruvi la kon- 
kordecon de la rivelitaj veraĵoj kun logikaj kaj metafizikaj 
principoj, dedukti el ĉi tiuj veraĵoj la tre mirindajn instru- 
aĵojn kaj kunmeti ilin en iun tuton (sistemon). 

— Tiel procedadis grandaj filozofoj, teologiistoj krist- 
anaj; kaj ĉi tiu esplorado entreprenita konscience kaj hu- 
mile, alkondukadis unujn al Eklezio kiel ekzemple Sanktan 
Justinon aŭ Sanktan Aŭgustinon, la aliajn ree konfirmadis 
aŭ konfirmas en Kredo. 

Kontraŭe, kiu ne volas ekkoni katolikan instruon, aŭ 
esplorante ĝin, subiĝas al pasioj aŭ antaŭjuĝoj, tiu devas 
aljuĝi al si mem la kulpon, ke li eraras, aŭ nenion kredas. 
Simile kiu ne preĝas por ricevi la supernaturan lumon, 
kaj okaze de la aperantaj duboj ne konsultas la pli klerajn 
homojn, precipe pastrojn, ne aŭskultas la predikojn, ne 
legas la apologiajn librojn, ĉi tiu ne povas sin senkulpigi. 
En ĉiuj ĉi tiuj okazoj la malkredo estas kulpporta. 


— Por memstare esploradi la kredfundamentojn, ne mul- 
taj posedas bezonajn kondiĉojn, ĉar ĉi tio estas la afero 
precipe de tiuj, kiuj dediĉas sin al la teologio; anstataŭe, 
la treega plimulto da katolikoj konfidas tute al la instru- 
anta Eklezio, kiel posedanta de Sankta Spirito la donacon 
de la neerarebleco, kaj ĝi kun tia trankvilo akceptas ĝian 


374 ESPERO KATOLIKA 


instruon, kun kia la infano suĉas lakton el mamo de 
sia patrino... .. Tamen ne ĉiuj estas tiel animagorditaj 
kaj jen ĉi tie estas la unua malfacilaĵo devenanta de rc- 
ligio mem. Car kiu reprezentas la instruantan Eklezion ? 
La Papo kun episkopoj, kiun helpas en la instruado la 
sacerdotoj — do la homoj!, estaĵoj regataj de malaj in- 
klinoj kaj malvirtoj! Okazas do ne malofte, ke tiu aŭ alia 
pastro ne vivas tiel, kiel li instruas, aŭ ke li pro la mal- 
bona vivo eĉ perdas kredon. Prudentaj katolikoj doloras 
pro tio, sed ne malboniĝas pro tio, sciante, ke en Eklezio 
la Dia elemento nedivideble kunplektiĝas kun homa ele- 
mento, ke Dia elemento konsistanta el vero, leĝo, graco 
kaj aŭtoritato estas senmakula kaj nedifektiĝebla, dume la 
homa elemento konsistanta el homoj predikantaj la veron, 
leĝon, distribuantaj la gracon, okupantaj la aŭtoritaton 
povas submetiĝi kaj kelkfoje submetiĝas al parta difektiĝ- 
ado. Sed ĉi tiu difektiĝo ne malgrandigas respekton por 
sankteco de Eklezio, kiu, malgraŭ tio, plenumas ĉiam 
sian grandan mision. EĈ ĉi tio estas la pruvo de ĝia 
Dia signo, ke ĝin sukcesas detrui nek malamikoj nek mal- 
bonaj filoj. Cetere ne multaj estis, nek estas, ĉi tiuj mal- 
bonaj filoj inter pastraro; krom tio ne decas kalkuli pas- 
trajn malbonaĵojn je konto de la tuta pastra stato, same 
kiel estus malprudente aljuĝi la pekojn de Johano XII aŭ 
Aleksandro VI al tuta paparo. Ekzemple: kiu kuraĝus 
neniigi oficojn kaj nomi Ĉiujn oficistojn ŝtelistoj pro tio, 
ke unu aŭ alia oficisto faras trompo-kalkulojn ? Cetere, kio 
estas la maldecaĵoj de malmultetaj individuoj rilate al 
brilegantaj . virtoj kaj sindonitaĵoj de katolika pastraro 
plenumitaj dum daŭro de dudek jarcentoj ? Dume la facil- 
anime pensantaj aŭ malbonvolaj homoj donas al tuta stato 
la respondecon pro tiuj unikuloj; kaj kio estas pli malbona, 
ii konkludas egale senprudente kiel maljuste, ke ĉi tiu 
Eklezio ne povas esti la Dia, se ĝi posedas tiajn sacer- 
dotojn, — ke la instruo, kiun ĝi predikas, ne estas la vera. 

La instruanta Eklezio ankaŭ pro tio havas malamikojn, 
ke ĝi ĉe la aliaj religioj predikas dogmon, ke ĝi sole, uni- 
ke posedas la tutan veran kaj sendanĝeran vojon konduk- 

antan. al animsavo — ke ĝi eligas el sia sino ĉiujn, kiuj 
disvastigas herezon, skismon, aŭ ribelon kontraŭ Eklezia 
aŭtoritato — ke ĝi ne intertraktas kun malbonaj opinioj 


de la tempo, kaj ke ĝi pro utilportaj kunsideroj ne for- 
lasas siajn dogmojn aŭ fundamentajn leĝojn, eĉ se ĝi estus 
perdonta tutajn regnojn kaj naciojn (kiel tio okazis dum 
regado de Henriko VIII) — ke ĝi defendas kontraŭ 
„cesarismo” aŭ revolucio sian sendependecon kaj religian 
liberecon, ne cedante eĉ al la malkaŝa persekutado. Sed 
kiu el prudentaj homoj ne komprenas, ke Eklezio ne 
povas alie procedadi! 

Kelkajn katolikojn ofendas ankaŭ tio, ke katolika Ek4le- 
zio havas tiom da nerepaciĝeblaj malamikoj, kaj ke ĝi tiel 
ofte suferas de ili premadon kaj humiligadon; dume ili 
volas ĝin vidi ĉiam potenca, ĉiam triumfanta, ĉiam 
ĉirkaŭita per mondana gloro. Sed ĉi tiuj homoj „de mal- 
granda kredo” forgesas, ke Jezu-Kristo estas savinta la 
mondon per kruco t.e. per la plej granda humiliĝo, kaj ke 
la kruco, kiu al idolanoj ŝajnis esti „malsaĝaĵo” kaj al 
hebreoj „skandalo? venkis la malamon de hebreoj, la 
saĝon de filozofoj, kaj potencon de „cezaroj.” Krom tio- 
Jezu-Kristo volis, ke Lia Eklezio „kreskadu. per humileco” 
kiel ĝuste diras Sankta Gregorio Granda, kaj ke ĝi kun 
kruco de doloroj kaj humiliĝoj grimpadu post Li sur Gol- 
gotan; sed ĵus per forto de ĉi tiu kruco la Eklezio akiras 
brilegajn triumfojn super siaj persekutantoj, tiel, ke en ĉiu 
epoko veriĝas la frazo de Tertuliano; „Mori possumus, 
vinki non possumus”. (Ni povas morti, sed ni ne povas 
esti venkitaj.) 

Kiom da malamikoj en daŭro de jarcentaro kontraŭ-ba- 
taladis Eklezion! unue la hebreismo, kaj idolismo, poste 
herezaro, kaj skismaro, plue kelkaj orientaj okcidentaj 
imperiestroj, pli poste reformacio, malkaŝa malkredo, revo- 
lucio kaj cezarismo — kaj Eklezio estas venkinta ĉiujn! 
Tio. ĵus estas, kio devigis eĉ la protestantojn kiel ekz. SCHIL- 
LER, MACAULAY, PAULSEN kaj aliajn esprimi sian miregon, ') 


lin 1901, paĝon 65, skribas jene: „La papismo alproksimiĝis al sia 

kaj ankaŭ tio precise estas diktinta al sankta Chrisostomo ĉi 
tiujn ekstazplenajn vortojn, „ke oni pli facile povas detrui 
ĉielojn ol Eklezion!” 

Al iuj senpripensemaj homoj kreas malfacilon la miste- 
roj mem de la katolika kredo, kvankam ili postulas de la 
homo la „racian obeon” (Sankta Paŭlo al Romanoj XII: 1), 
kaj ne blindan neiĝon de l' intelekto. Nome: tiu kaj alia, 
mezurante Dion per propra ulno, ne volas ekkredi, ke Dio 
estas tiel ekaminta mondon, ke Li donis propran Filon 
Unikan, ke ĉi — Li mortu sur kruco por savi homojn, kaj 
ke ĉi — Li restu inter ili en Sakramento de P Altaro, do 
precize tio forpuŝas la egoistan homon, kio lin devas altiri 
al Dio; dume la demoralizitan homon malproksimigas 
de kredo la dogmo pri infero, pro tio, ke li volas, ke la 
intero ne ekzistu. 

Alia koleras kontraŭ Dia Providenco pro tio, ke Ĝi per- 
mese sendas la malvenkojn kaj malfeliĉojn sur individuojn, 
familiojn, naciojn kaj ŝajnas al li, ke se li estus dio, li 
pli bone regus la mondon. 

Troviĝas inter katolikoj kaj des pli inter alikreduloj 
ankaŭ tiuj, al kiuj ne plaĉas kelkaj piaj praktikoj uzataj 
en Katolika Eklezio kiel ekz. recitado de rozario, portado 
de skapulario, piaj pilgrimadoj, benadoj, k.t. p.; pro tio ili 
malestimas ilin, kaj eĉ akuzas Eklezion pri disvastigado 
de superstiĉo. Dume ĉi tiuj praktikoj, se oni ilin nur kom- 
prenas kaj akceptas tiel, kiel instruas Eklezio mem, enhavas 
tiom da profundaj pensoj kaj alportas tiom da dolĉaj kon- 
soloj, kaj povas venigi tiom da spiritaj gracoj, ke ili estas 
ne malgranda trezoro por homoj sufiĉe klerigitaj en 


celo t. e. al regado super la mondo, tiamezure, ke malantaŭe je 
unu jarcento tio ŝajnus esti nekredebla. La neerarebla Papo regas 
ne nur Eklezion kun ĝia pastraro kaj monaĥaro kaj sen ia interna 
rezisto kontraŭ si, sed li tiel forte influas sur pensojn de laikuloj 
kaj precipe kleruloj inter laikularo, kiel neniam antaŭe.” „La 
rimedo - daŭrigas PAULSEN - por certigi al si ĉi tiun influon estas 
la katolika-eklezia instruo, kaj katolika-eklezia presaro, precipe la 
neotomistika filozofio, dume la protestanta filozofio troviĝas en 
stato de l' anarkio.” 

kredo. Eklezio altrudas ilin al neniu, kaj ne aljuĝas al ili 
tian valoron, kian posedas la dogmoj de P kredo, la sank- 
taj sakramentoj, kaj etikaj principoj. Ke iuj malĝuste uzas 
ĉi tiujn praktikojn, devenas el tio, ke ili ne posedas pri 
ili ĝustan imagon. Cetere la superstiĉo okazas ne nur inter 
kredularo, sed ankaŭ inter malkredularo kaj eĉ ĉe tre pro- 
gresema, ĉar ni konstatas, ke ĵus inter ili la buddismo, 
spiritismo, okultismo kaj aliaj erariĝoj troviĝas fanatikaj 
adeptoj. 


Tamen plej multaj homoj indignas kontraŭ katolika re- 
ligio pro tio, ke ĝi postulas la konsciencan submetiĝon 
(de P homo) al Dia kaj Eklezia leĝo — ke ĝi surmetas 
severajn devojn, — ke ĝi ordonas bridi sentvoluptemon, 
fasti, fari konfeson de la pekoj, — ke ĝi kondamnas 
pekojn eĉ pensajn kaj dezirajn; ĉar ĉi tie religio renkon- 
tas ne nur malklerecon kaj falsaĵojn de l' intelekto, sed 
ankaŭ mallaboremon kaj perversecon de la volo t.e. 
la pasiojn. — La pasioj estis, estas kaj ĉiam estos la 
obstinaj malamikoj de la religio kaj tio ne estas stranga; 
ĉar religio ne estas ia abstrakta teorio aŭ filozofia sistemo 
sed ĝi esfas la leĝo de la vivo por individuoj kaj por la 
socio, kaj kiel tia ĝi enpenetras en la plej profundajn kaŝe- 
jojn de la homo, ĉirkaŭprenas la tutan ĝian esencon, metas 
sur lin la devojn, postulas de intelekto homagion, de koro 
amon, de volo obeon, ĝi proklamas sindetenemon, kon- 
damnas eĉ penson malbonan, ordonas ami eĉ malamikojn. 
Dume: la homo ne ŝatas humiliĝi, ne toleras jugon ian ajn, 
abomenas batalon kun si mem, volonte cedas al maldili- 
genteco kaj regas sin per egoismo; do se li sekvas siajn 
pasiojn, li facile indignas kontraŭ religio, kiun li tiuokaze 
konsideras kiel katenon por sia spirito kaj kiel atencon kon- 
traŭ sia libereco. 

Do eĉ se la religio ekprezentus antaŭ liaj okuloj ĉiujn 
siajn pruvojn en tuta brilo, tamen la volo submetiĝinta al 
pasioj, — aŭ kiel oni diras — la koro morale difektita 
ne permesas al intelekto konsideri ilin (pruvojn), sed kon- 
traŭe ĝi ordonas al li serĉi riproĉojn eĉ ŝajnajn, eĉ sofis- 

mojn (trompajn argumentojn), por nur seniĝi de la mala- 
grabla vero. 

Do ĝuste diris De Bonald, ke, se el ĉi tiu geometria 
principo, ke tri anguloj de la triangulo egalas al du rektaj 
anguloj, estus elfluonta ia devo, certege oni penadus dubigi 
pri ĝi! „En homa volo, en egoismo, en fiereco, en vanteco, 
sentvoluptemo kaj maldiligenteco oni devas serĉi kaŭzon 
de la plej multaj eraroj de P intelekto” (Dollinger en ver- 
koj: Irrthum, Zweifel, Wahrheit, München 1845). Belaj 
ankaŭ estas vortoj de Fichte: „Unser Denksystem ist oft 
nur die Geschichte unseres Herzens” (Die Bestimmung 
des Menschen). — Se ni tamen volas atingi la fonton mem, 
ni devas ripeti kun granda saĝulo St-a Aŭgustino, ke ĉiu 
eraro devenas el peko. Kiam Apostolo St-a Paŭlo komencis 
antaŭ starosto Felico, homo koruptema kaj sentvoluptema, 
paroli pri la justeco, ĉasteco kaj Dia juĝo, ĉi tiu ektimis 
kaj ne volis lin aŭskulti; simile ankaŭ hodiaŭ la vero 
„estas por multaj la abomena mentoro, kaj pro tio ili ŝto- 
pas kontraŭ ĝi siajn orelojn, kaj penas konvinki sin 
mem, ke ĉio estas mensogo. Kio do estas bezona por 
fariĝi malkredulo ? 

Cu intelekto, ĉu scienco, ĉu forta karaktero ? 

Ne! sed sufiĉas sekvi pasiojn, kiuj estas al ni agrablaj, 
kaj kiujn kondamnas religio (Frayssinous: „Defendo de 
Kristanismo.” T. IV, paĝ. 120 traduko pola). Kaj kion oni 
devas fari por fariĝi kredulo? Antaŭ ĉio oni devas bridi 
pasiojn, kiel rekonis tion (kvankam ne faris tion) la geneva 
filozofo J. J. ROUSSEAU, dirinte: „Ho filo! konservu ĉiam 
vian animon en tia stato, ke vi deziru al vi, ke Dio ekzistu, 
kaj vi ne dubos pri Lia ekzistado.” 

Inter pasioj la plej danĝeraj estas la fiereco “) kaj sentvo- 
luptemo (malĉasteco). 

Religio kontraŭe ordonas al intelekto humiliĝi antaŭ la 


2) La fiereco ordonas al homo kredi en sian propran neerareble- 
con, malestimi lumon de aliaj (homoj), ne rekoni super si la superan 
aŭtoritaton, enprofundiĝi kun malluma lampeto de sia intelekto en 
tordan labirinton de esploroj kaj venigi religion antaŭ sian juĝon, 
kaj poste forĵeti tion, kion ĝi ne povas kompreni. 

lumo de Dia rivelo, kredi neesploreblajn misterojn, obei 
doktrinojn de la instruanta eklezia aŭtoritato, en vivo ree 
peti senĉese helpon de Dio,. esti fiera super neniu kaj 
konfesi siajn pekojn eĉ plej sekretajn ĉe sacerdoto; do ne 
estas mire, ke fiereco ne povas interkonsentiĝi kun religio, 
kaj ĝi estas la fruktodona patrino de herezaro, erararo, 
apostataĵaro. Gi precise enprofundigis hereze tian Tertulianon, 
Arion, Huson, Luteron, Lamennais'on, Dollinger'on kaj tiom 
da aliaj luciferoj. Hodiaŭ regas en mondo la fiereco de P 
intelekto, narkotita per tiom da konkiraĵoj sur la scienca 
kaj industria kampo. — Kaj ankaŭ regas la fiereco de la 
volo toleranta nenian jugon; do ne estas mire, ke tiom 
da animoj deturnas sin de la religio. 

Kun fiereco de l” intelekto kaj resultanta el ĝi, obstina 
tenado de sia opinio ofte marŝas kune kun la deziro esti ori- 
ginala kaj diferenciĝi en opinioj pri scienco, leĝo kaj vivo 
de la Eklezio, eĉ tute kontraŭaj al la verdiktoj de la plej 
supera gardanto kaj majstro de la rivelita vero; kaj precise Ĉi 
tio estas la fonto de racionalistaj teorioj de tiu Hermes, 
Günther en XIX jarcento, kaj modernistoj kaj pseŭdore- 
formistoj de tiu Schell, Loisy, Minocchri, Murri, Tyrrell, 
kaj aliaj en XX jarcento. — Ekster la sciencularo inter 
ordinaraj kristanoj okazas sufiĉe ofte, ke tiu aŭ alia, sen- 
tante ofendon kontraŭ ia pastro pro la de li kaŭzitaj mal- 
agrablaĵoj (ofte nur imagitaj), ne vizitas preĝejon, en kiu 
povus sin renkonti kun tiu pastro, kaj malplenumas religiajn 
praktikojn — kaj kio estas pli malbona, ke li malamike 
animagordiĝas kontraŭ tuta pastraro, kaj komencas mal- 
estimi la religion mem, kaj tiamaniere malkreduliĝas ne 
tiel en teorio, kiel en praktika vivo. 

Estas, ankaŭ spertite, ke la malamo, kaŭzata per 
bataladoj de partioj, tre facile transportiĝas el politika 
aŭ sociala kampo sur religian kampon. Ekzistas homoj 
precipe en radikala kaj socialista partioj, kiuj antaŭ ĉio pro 
tio kontraŭbatalas religion, ke la pastraro apartenas al 
kontraŭa rondo, kaj ke ĝi kontraŭbatalas iliajn celadojn; 
kaj tio precise estas la ĉefa kaŭzo de persekutadoj, kiujn re- 
volucio preskaŭ ĉie iniciatas kontraŭ Eklezio. Tio ankaŭ 

klarigas al ni, kiamaniere la protestantaj pastoroj povis 
dum jaroj de 1900—1908 sub devizo „Los von Rom” var- 
bi al si 40.000 da apostatoj inter aŭstriaj germanoj; jen 
helpis ilin ne nur religia indiferenteco kaj prusa mono, 
sed ankaŭ la politika frenezeco. 9) 

Ĉe la junularo la plej danĝera malamiko por ĝia 
kredo estas la sentvoluptemo. Kiam gi ekregas homon, 
tiam ĝi forbruligas en koro ĉion, kio estas nobla kaj ĉasta, “) 
al intelekto ree ĝi surĵetas kurtenon, ke ĝi ne vidu Dion 
kaj Lian leĝon kaj enfine pensigas ĝin, ke la korpo estas 
la unika diaĵo, kaj la sentvolupto la unika vero. $) 

Rigardu junulon, kiu avide trinkas el venenita pokalo 
de la sentvoluptemo, kiel li narkotita forgesas unue pri 
ĉiutaga preĝo, ne vizitas preĝejon, evitas konfesejon, poste 
elserĉas riproĉojn kontraŭ kredo, por eniĝi de ĝiaj altrud- 
emaj admonoj, fine li blasfemas cinike, kaj mokegas pri 
tio, kion li antaŭe estimis kaj timis. Eĉ kiam la pasio 
en li kvietiĝas, restas post ĝi detruopostsignoj; kaj 
same kiel la estingiĝintaj vulkanoj anstataŭ lafo elĵetas 
volvaĵojn de nigra fumo, tiel la koro difektita morale 
en junaĝo, ankoraŭ en maljunaĝo elĵetas fumon de la sena- 


3) Tiel ekz. iu nombro da universitataj studentoj en Vieno kaj 
Graco, kompreneble nenion kredantaj, aliĝis al la lutera sekto nur 
pro malamo al Slavoj! — En Wyszkow ree, en Moravujo, 150 
katolikoj-gerimanoj alprenis protestantan religion nur pro tio, ke 
paroĥestro de ĉi tiu paroĥo havis kontraŭan opinion rilate al la 
okupigo de la instuista posteno en popola lernejo! 


4) Cicero citinte la vortojn de Arctitas en Torente diras: „Nen- 
io estas tiel abomena kaj pereiga kiel la sentvoluptemo. Se ĝi estus 
pli forta aŭ pli longdaŭra, ĝi sukcesus estingi tute la lumon de 
la spirito” — kaj daŭrigas tiel — „ĝi kiel malamiko de l' intelekto 
malhelpas konsideron, malheligas la okulojn de ľ intelekto, kaj 
ne povas interkonsentiĝi kun virto.” (De sancctote XII, 41). Plato 
komparas homan snbmetiĝon al sentvoluptemo, al malliberulo ŝlo- 
sita en mallumo punejo. 


59, „Kiuj estas laŭ korpo, komprenas tion, kio estas de Il” 
Korpo ..... La saĝeco de la karno estas morto, kaj saĝeco de la 
spirito estas la vivo kaj paco.” (S-ta Paŭlo al Romanoj V.) 

nima indiferenteco rilate al vero kaj virto.) Kaj tio precise 
klarigas al ni, kial multaj daŭras en malkredo ĝis la morto 
mem. La sentvoluptemo ja fortiris anglan reĝon Henrikon 
VIII de Eklezio! ĝi ankaŭ apostatigis Montanus'on, Luter’ 
on, Zvingli'on, Octrini'on kaj en niaj tempoj la faman 
karmelitan patron Hiacinton (Karolon Loyson) kaj aliajn. 

Hodiaŭ la sentvoluptemo disvastiĝegis en la mondo, 
kiel atestas ĉi tiu terura plimultiĝo de pornografiaj revuoj, 
pentraĵoj, kaj ilustritaj poŝtkartoj — ĉi tiu hontinda tro- 
laŭdado de eksedziĝoj farata de kelkaj verkistoj, de libera 
amo, adultero, kaj sodomio — ĉi tiu senhonta senbrideco 
en tiel nomataj orfeoj, kabaretoj, kaj tingl-tangloj de gran- 
daj urboj — ĉi tiu pli kaj pli disvastiĝanta komerco de 
la „viva komercaĵo” t. e. de junaj knabinoj, eksportataj 
ĉefe de hebreoj kaj vendataj al lupanaroj — ĉi tiu fine 
protektado de la prostituo por batale akiri al ĝi honoron 
kaj iujn rajtojn en la socio. Do ne estas mire, ke hodiaŭ 
tiom da junaj homoj perdas bonajn morojn, kaj kun ili 
kredon, ĉar sur la marĉejo de malĉasteco (senbrideco) 
plej abunde elkreskas la herbaĉo de ľ ateismo. Kial tio 
okazas, ne estas malfacile klarigi. Car kiu tutplene sub- 
metiĝis al malĉasteco, kaj fariĝis ĝia sklavo, tiu facile al- 
trudas al si mem opinion, ke Dio ne ekzistas, por ne 
timi Lian punon nek forlasi pekon. Ho! donu Dio! ke 
ĉiuj ekmemoru belajn vortojn de Plato: „Kiu submetiĝas 
al sentvoluptema pasio aŭ al koleremo, tiu ne havas aliajn 


6) Bele diras pri tio Aŭgustino Nicolas en „Etudes phil. sur le 
Christianisme. V. I. Preface (Trad. pola de Zamojski 1853.) „Ĉe 
multaj ĉesis senbridaĵoj, estingiĝis; tamen la malkredo ĉiam plen- 
igas intelekton; sed kio estas en tio mira? La intelekto iom post 
iom akceptas kaj fine konserve detenas la alkutimiĝojn de la koro. 
La animo, unufoje malriĉigita kaj inalheligita per pasioj, konservas 
la vantecon kaj mallumon, kiujn kaŭzas eraroj kaj superstiĉoj nu- 
trantaj ĝin. Kaj ni aldonu al tio. ke la homtimoj kaj spirita mal- 
diligenteco ĉiam staras ĉe sojlo de nia animo, por bari al ĝi rev- 
enon al la kredo, kion oni ne povas sen ia distingiĝado kaj prec- 
ipe sen prenado sur sin de tiuj ŝarĝoj, de kiuj dependas ĝia kon- 
serviĝo, kaj tiuj virtoj, kiuj ĝin akompanas”. 

pensojn, ol malvalorajn kaj mortportajn; kiu ree pro la 
amo al vero penadas pensi pri senmortecaĵoj kaj Diaj afe- 
roj, tiu atingos la senmortecon kaj feliĉon pro tio, ke li 
konservadis en si tion, kio estas de Dio, kaj portadis 
Dion en sia animo” (Timaeus). Ho! donu Dio! ke precipe 
ĉiu junulo, turmentata de la tentoj kontraŭ kredo, alprenu 
al sia koro la vortojn eldiritajn de beata Johano Maria 
VIANNEY, paroĥestro el Ars al iu malĉastulo: „Malobeu la 
pasiojn, kaj morgaŭ vi fariĝos kredulo”! — Verigis tion 
en si mem kaj priskribis la franca poeto Francisko 
COPPEE (Ţ 1908) en belega libro s. t. „La bonne souffrance”. 
Jen lia; konfesaĵo: „Oni estis edukinta min kristane; pro 
tio mi dum kelkaj jaroj, post kiam mi ricevis unuan san- 
ktan Komunion, plenumadis sincere kaj fervore religiajn 
devojn. Pli poste estis alie, sed mi konfesas malkaŝe, ke 
tio devenis sole el miaj moralaj falintaĵoj (malvenkiĝoj), 
en kiujn implikis min la junaĝa pasio, kaj la honto mal- 
permesis al mi leviĝi el ili. Ne! Tiom da homoj malprok- 
simigas de Eklezio, kaj deturnas ilin de Sankta Kredo 
nenio alia, krom la iugo de ordonoj, kiun Sankta Eklezio 
en nomo de Plejaltulo deziras meti sur iliajn sentojn. Tiel 
estis kun mi, tiel estas ankaŭ kun ili. Ili nur diru sincere 
kaj konfesu, kion ili sentas en koro. Poste, jam post malvenki- 
ĝo, ili serĉas — same kiel mi — en scienco argumentojn kon- 
traŭ kredo, ĉar ili volas tiamaniere liberiĝi de la jugo al- 
menaŭ antaŭ propra konscienco. Tio estas vera, sed 
tio — mi ripetas — okazas nur post malvenkiĝo, ne an- 
taŭe! Do enirinte jam unufoje sur falsan vojon, mi eniĝ- 
adis pli kaj pli, mi legadis perversajn librojn, mi aŭskult- 
adis malpiegajn parolojn, mi rigardadis malnoblajn ekzem- 
plojn, ĉar mi penadis krei en mi mem konvinkon, ke la 
idealo de P homo estas nenio alia, krom la kontentigo de la 
fiereco, kaj satigo de la sentvoluptemo. Fine je fino de 
miaj vivtagoj, la suferado vizitis min. Tiam S-a Dio rigardis 
min per okulo de Sia senfina mizerikordo, min, kiu en 
teliĉaj tagoj de vivo mia tiel treege trouzadis Liajn abundajn 
donacaĵojn, ke mi rekomencis kredi kaj denove preĝi. 
Oni konsilis al mi legi Sanktan Evangelion. Alnajlita al 

dolorlito mi legadis ĝin kaj relegadis dum semajnoj kaj 
monatoj. Ĉiu vorto de Sankta Skribaĵo komenciĝis en mi 
iom post iom viviĝi, ĝis fine ankaŭ mi reviviĝis! Jen! En ĉiu 
vorto de Sankta Skribaĵo mi vidis la veron lumanta kiel 
suno kaj mi sentis, ke ĝia lumo pli kaj pli trapenetras 
mian koron”! 


Krom pasioj kondukas al malkredo ankaŭ la nekono 
(nescio) de la religio. — Hodiaŭ oni lernas multe, legas 
multe, esploras multe, kaj la mondo estas surŝutita per 
libroj kaj kleruloj. Ciu branĉo de homa scienco havas 
siajn adorantojn pretaj por grandaj sindonemoj. Ja pro 
la scienco unujj perdas okulojn super pergamenoj, aliaj 
frostiĝas en nordaj glacioj, aliaj sufokiĝas en aeroplanoj — 
unika nur religio rajtas plendi, ke ĝi estas malzorgata de 
multaj, kaj jen tiu, sen kiu neniu povas helpi al si, ĉar de 
ĝi dependas sortoj de la vivo kaj eterneco. — En la fa- 
milia edukado la religio ne ĉiam okupas la decan lokon, 
kaj eĉ okazas, ke la gepatroj infektas sian idaron per 
indiferentismo, aŭ ke la skeptika patro detruas tion, kion 
konstruis pia patrino. El institutoj (lernejoj) estas hodiaŭ 
malfacile ricevi pli profundan konon de religiaj veroj, 
kaj ankoraŭ pli malfacile la amon al pia vivo, — 
okazas ofte, ke tiu aŭ alia instruisto eĉ donas malbonan 
ekzemplon (skandalon) al siaj lernantoj per vorto aŭ vivo. 
La junularo vere lernas religion, sed plivole pro timo ri- 
cevi malbonan.noton, vizitas preĝejon kaj konfesas pekojn, 
sed malofte el propra volo; kiam ree ĉesas devigo, ĝi tuj 
komencas trouzi la „oran liberecon”. Tiam ofte la Sinjora 
preĝo forflugas el memoro de junularo. Ĝi vizitas preĝejon 
kutime nur por trarigardi la ĉeestantaron, kaj venigi ĝin 
por fari sanktan konfeson estas tre malfacile; pro tio oka- 
zas, ke tiaj junuloj ne renkontas sin kun sankta konfesejo 
pli frue ol antaŭ sia edziĝo! 

En pli posta vivo la malbonaj inklinoj, malbonaj socie- 
toj, malbonaj libroj alŝovas multon da duboj kaj riproĉoj, 
sed kiom malmultaj estas tiuj, kiuj volus profunde kleriĝi 
en aferoj de la Kredo! „Sen laboro kaj anima streciĝado 

— diris Malebranche — ni ne povas klare ekkoni la veron, 
ĉar ni estas pekuloj destinitaj por fruntŝvite perlabori pa- 
non ne nur por korpo, sed ankaŭ por animo t. e. la pa- 
non de la vero”; dume multaj homoj evitas ĉi tiun laboron, 
pro tio veriĝas en ili la frazo de Pascal: „Religio estas 
tiel granda afero, ke tiuj, kiuj ne volas peni por ĝin pli 
bone ekkoni, estadas juste forigitaj de ĝi.” (Pensées sur 
la Religion. T. II chap. 17.) 

Kaj kia estas kaŭzo de ĉi tiu indiferenteco? 

a) Jen unuj konsideras religion kiel aferon de la sento, 
do oni devas ĝin — ili opinias — lasi al malkleruloj, bez- 
onantaj ankoraŭ ĉi tiun stimulon aŭ bridilon, kaj al vir- 
inoj dezirantaj senthavajn impresojn; dume la klera homo 
devas agi unike laŭ intelekto kaj ne atenti dogmojn kaj 
eksterajn formojn (ceremoniojn). Ili vere demandas iafoje 
kiel Pilato: „Kio estas la vero?” sed ili same kiel 
Pilato ne atendas respondon, kontentiĝante per la ŝajna 
filozofio de la vivo, kio estas nenio alia krom mal- 
profundeco de spirito kaj malsublimeco de la sentoj. 
„Multaj opinias — diris ĝuste Manzoni — ke ĉi tiu indi- 
ferenteco estas la frukto de profundaj esploroj kaj de alta 
kleriĝo, ke ĝi estas la lasta kaj plej terura malamiko de 
religio, venanta ĉe fino de tempoj por efektivigi la venkon, 
preparitan de tiom da antaŭaj bataladoj, sed estas tute 
alie”! Male! la indiferenteco estas la unua malamiko, kiun 
kristanismo renkontis en sia triumfplena marŝado tra la 
mondo. Jam tuj ĉe sia ekapero la kristanismo estis tiel 
malestimata, ke oni interesiĝon pri ĝi ne konsideris kiel 
peninda. Apostoloj proklamas al mondo instruojn destin- 
itajn por esti lumo, nutraĵo kaj konsolo al plej sublimaj 
mensoj; ili eĉ fondas fundamentojn por nova civilizacio 
aliformigonta Eŭropon kaj tutan mondon, — kaj jen oni opi- 
nias, ke ili estas ebriaj. Sankta Paŭlo disvolvas antaŭ 
areopago la verojn starigontajn klerecrilate la plej mal- 
kleran virinon sur pli alta piedestalo, ol staris la plej sa- 
ĝaj inter saĝuloj de l' antikveco — kaj dume saĝuloj res- 
pondas, ke ili lin alifoje aŭskultos. Ili opiniis, ke ili devas 
pensi pri pli gravaj aferoj, ol pri Dio, homo, animo kaj 

animsavo. Same procedis Festus, roma starosto, kiu, aŭs- 
kultinte instruon pri „redempcio” ekvokis: „Vi freneziĝas 
Paŭlo!” La sama malamiko kiu komence kontraŭstaris kri- 
stanismon, same ankaŭ hodiaŭ kontraŭstaras, ĉar Eklezio 
ne estas recevinta promeson, ke ĝi nuligos ĉiujn mala- 
mikojn, sed ke ĝi ne estos venkita de ili (Manzoni: Osser- 
vazioni sulla Morale cattolica. Prato 1841). 

b.) Aliaj ne klopodas por ekkoni religion, ĉar ŝajnas al 
ili, ke ili ĝin konas perfekte, kvankam ekzistas multegaj 
eraroj en iliaj mensoj, kaj iafoje eĉ dika nescio de kate- 
kismo. Ili estas homoj duone instruitaj, kaj krom tio, kiel 
estas kutime, arogantaj, kiuj sorbis iomete el fonto de la 
scienco, kaj tio narkotis ilin, malpermesante al ili percepti 
veron. Por konservi simplecon de la kredo, ili estas por 
tio tro fieraj; por ree akiri profundan konvinkiĝon, por tio 
mankas al ili la amemo al la vero kaj al serioza la- 
boro. — Ĝuste diris iu verkisto: „Religiaj demandoj apar- 
tenas al plej delikataj kaj plej malfacilaj aferoj, kaj dume 
nur pri ili kaj pri politiko ĉiuj konsideras kiel ebla 
kaj oportuna disputi senprepare. Ekzemple pri katolika 
kredo: Ŝajnas, ke ĝin esplori estas tre facila afero, ĉar ĝi 
estas la publikaĵo por ĉiu; kaj tamen ni legu kelkajn ver- 
kojn de scienculo eĉ fama, kaj certege ni trovos en ili 
multe da asertoj koncernantaj katolikan religion, kiuj estas 
absurdaj kaj falsaj!! Tiaj homoj kutime kreas al si mem 
propran religion, kaj altrudas al si kaj ai aliaj opinion, ke 
ili estas trovintaj la veron, kaj dume ili nur observas 
blinde proprajn fantaziaĵojn. — Ĉi tiu nekono de kate- 
kismo kaj vera filozofio estas la kaŭzo, ke ĉe ni kaj 
eksterlande la «kleraj homoj entuziasmiĝas facile per 
erarigaj teorioj de monismo, darvinismo, modernismo kaj 
liberalismo, kaj eĉ entuziasmiĝas al utopioj de okultismo, 
spiritismo, buddismo kaj teozofio aŭ socialismo aŭ frama- 
sonismo. Verdire! kaj hodiaŭ troviĝas ne malmultaj sci- 
enculoj, al kiuj povas esti aplikataj trafaj vortoj de BACON, 
ke kiu nur iomete ekgustumis filozofion, tiu povas inklini 
al ateismo, sed kiu faris pli plenan gluton, tiu revenas al 
religio.” („Leves gustus in philosophia movere fortassis ad 

atheismum, sed pleniores haustus ad religionem reducere”). 

— En pli modernaj. (lastaj) tempoj oni ekuzis ĉefe la 
natursciencon kiel armilon por kontraŭbatali la rivelitan re- 
ligion; ĉar oni ne povas nei — ĝuste diras PASSAVANT — 
ke la ukuflanka esplorado de naturo povas facile alkon- 
duki al naturalismo kaj determinismo pro tio, ke la naturo 
en si mem konsiderata, aperigas pliparte la: leĝon de 
nepreco” (Vermischte Aufsätze § 98.) Kiu tamen konsci- 
ence ekzamenas la naturon, tiu vidas en ĝi Dion, kaj ad- 
miras Lian Saĝecon. Pro tio ne estas mire, ke la plej 
eminentaj natursciencistoj respektegas la religion. “) 

Vere el rondo de darvinistoj kaj pozitivistoj elilugas pli 
kaj pli freŝaj sagoj kontraŭ religio, ĵetataj kvazaŭ je nomo 
de scienco, sed tuj aliaj kaj konscienchavaj naturesplor- 
antoj ekkontraŭstaras por defendi ofenditan veron. 8) — 
Kiel do trafaj estas la vortoj de hispana filozofo Jakobo 
BALMES ([1848): „Katolika religio tute ne bezonas timi la 
sciencon, kontraŭe, ĝi des pli profitos, al ju pli profunda 
esploro oni ĝin submetos. Ĝi posedas nenian malpuraĵon 
por kovri ĝin, nek erarojn por kaŝi ilin, ke ĝi devus sin 
kondamni je vivo en mallumo kaj eviti iun renkontiĝon 
kun sciencoj!! Kion religio ne toleras ? jen: blindan antaŭ- 
juĝon irantan pare kun ignoreco! 

— Aliaj ne konas religion, ĉar ili ne havas tempon por 
pensi pri ĝi. Mondaj eksteraĵoj absorbas ilin tutplene, la 
ĉiutaga vivo entiras ilin en sian turniĝon tiel, ke penso 
alnajlita al tero ne povas leviĝi super ilian domon, oficejon, 


1) Inter protestantaj scienculoj estis kreduloj Kepler, Euler, 
Neuton, Herschel, Cuvier, Linné, Humphry, Davy, Quenstedt, 
Murchison, Liebig, Faraday, Lyell, A. Vagner, Agassitz, kaj 
aliaj. 

8, Estas inde citi ĉi tie testamentajn vortojn de la mondfama 
itala ĥirurgiisto Porro (r1902) „Ju pli ni klopodas por esplori ka- 
ŝaĵojn de la naturo, des pli ni malkovras postsignojn de la senfina 
Saĝeco kaj de la Kreinto, des pli stulta montriĝas al ni aserto, ke 
la hazardo, ke la naturo okazigis ĉi tiun mirindan harmonion, kiun 
ni admiradas ĉie tutegale en la bruta kiel en vegetaĝa kaj senor- 
ganika regno.” 

katedron, metiejon, por forfiluĝi en sferon de la Kredo. 
Ci tiuj homoj posedas iafoje sufiĉe da religia sento, 
sed ĉi tiu sento surŝutita per polvo de negocoj, klopodoj, 
distroj kaj amuzoj pigmeiĝas kaj pereas, kiel arbeto ne 
havanta fertilan teron, kaj ilia intelekto facile enpro- 
fundiĝas en la dubon kaj malesperon. Al ĉi tiu kate- 
gorio apartenas homoj, kiuj ekster la sciencbranĉo, pri kiu 
ili okupiĝas, nenion vidas kaj nenion volas vidi. Por ili 
religio preskaŭ ne ekzistas. — Aliaj fine ne volas interes- 
iĝi je religio por ne ĉesigi dl si agrablan tempon de la 
vivo. Ili estas ordinare sibaritoj dezirantaj vivi kom- 
forte kaj senzorge, ili estas la intelektoj malsublimaj kaj 
viriniĝintaj (delikatiĝintaj kiel virino), kiuj simile al stri- 
goj malŝatas lumon, ĉar la lumo ofendas ilian okulon, ne 
rigardantan supren super la tero kaj alŝovas al ili serio- 
zajn pensojn kaj devigas ilin labori por sia beno, kion ili 
ja evitas. — Pro ĉi tiu nescio okazas unuflanke la antaŭ- 
juĝoj kaj falsaĵoj, kiuj kiel densa nebulo kovras pli ol unu 
animon tiel, ke radioj de la vero ne povas ĝin enpenetri. ”) 

Ho! kiom malmultaj homoj konas Dion kaj Lian natu- 
ron! pro tio ili opinias pri Dio laŭ sia plaĉo. Ho! kiel 
malbone ili komprenas la rakontojn de la Sankta Skribaĵo 
kaj grandajn misterojn de la Enkarniĝo, de la Redempcio, 
Altaro! pro tio ne estas mire, ke ili ne traiĝas per deca 


honoro al ili; kaj kiuj estas perdintaj kredon, vidas en ili 
nurajn simbolojn, legendojn kaj mitojn. Kiom da erar- 
plenaj ideoj pri dogmoj kaj eklezia historio estas dissem- 


9, La deflankiĝoj de la intelekto — ĝuste diris Moigno (Splen- 
deurs de la foi. V. I. pa. 76.) — estas senkompare pli malutilaj 
ol deflankiĝoj de la koro, ĉar la senmoraleco, kvankam ĝi estas gran- 
da malbonaĵo, tamen ne estas nekuraciĝebla malbonaĵo, se nur la 
intelekto ne perdus konfidon al kuracilo kaj ne suprenigu malbo- 
non kiel sistemo. Pli frue aŭ pli malfrue rezultos el la trouzo la 
trosatiĝo kaj eksonos konsciencriproĉoj. Se ree la intelekto devoj- 
iĝis kaj perdis senton de la vero, se la fundamentoj mem de la 
Kredo estas ŝancelitaj, la principoj mem estas kurbigitaj tiel, ke 
malbono estas konsiderata kiel bono, kiel do povas efektiviĝi la 
konvertiĝo sen miraklo?” 

intaj la verkistoj el kontraŭa rondo! Kiom da falsaj 
opinioj cirkulas eĉ inter katolikoj mem, pri la neerar- 
ebleco de Papo, pri Sankta Inkvizicio, pri monaĥaro 
kaj precipe pri Jezuitoj! Kiom da kalumnioj ĵetegas sen- 
ĉese la kontraŭkatolikaj skribaĵoj adrese al pastraro kato- 
lika! kaj la mondo kredas tion, ĉar la mondo volas esti 
trompata! —Aliflanke la nescio de la religio kondukas al 
ĝia malŝato, kaj malŝato al malestimo; ĉar tia estas la 
homa naturo, ke oni tion ne ŝatas, hies valoron oni ne 
konas. Verdire! Kiu ne pensas pri Dio, ne Konsideras 
Liajn leĝojn, ne deziras Liajn rekompencojn kaj ne timas 
Liajn misterojn, ne admiras Liajn verkojn, ne observas 
Liajn punojn, al tiu religio fariĝos unue fremdaĵo, poste 
nebezonaĵo, fine netolereblaĵo tiel, ke li ĝin facile vendos 
por kadukaj mondanaj bagateloj, same kiel tiuj sovaĝaj 
insulanoj vendadis oron por vitroperloj. Precise ĉi tiu 
maldiligenteco de animo estas la kaŭzo, ke kelkfoje 
homoj cetere honestaj, malavaraj por malriĉuloj, sindonaj 
al familio, diligentaj en plenumado de la devoj, nur en 
aferoj rilate al Dio estas nezorgemaj tiel, ke ili ne pli frue 
ol en la horo de morto kaj de Dia juĝo rekonsciiĝas, kaj 
bedaŭrinde ili ofte ne rekonsciiĝas, se la morto subite 
tratranĉas fadenon de ilia vivo. 


— Fine al la malfortigo de la kredo kondukas la mal- 
plenumado de religiaj praktikoj. Katolika religio enhavas 
ne nur la dogmojn, sed ankaŭ ordonojn, kiuj apogas sin 
sur dogmoj, kiel la konstruaĵo sur fundamento. Kiu do 
malobservas ordonojn, tiu malfortigas en si la kredon pri 
dogmoj; kiu malfaras la preĝon, tiu facile forgesas pri Dio; 
kiu evitas konfeson de la pekoj, al tiu ĝi facile ŝajnas 
ne tolerebla jugo, kaj eble eĉ homa elpensaĵo; kiu ne 
ĉeestas sanktan Meson, ne alpaŝas al Sinjora Tablo, tiu 
perdas honoron kaj amon al Plej Sankta Sakramento; kiu 
preterlasas la fontojn de la graco, tiu falas en naturalis- 
mon, nomanta fantaziaĵo ĉion, kio estas supernatura. 
Jezu—Kristo diris: „Kiu faras veron, alvenos al lumo” 
(Ev. de S. Joh. III. 21); do kiu ne faras veron, enfalas en 

mallumon. Ho! donu Dio! ke ĉiuj, kiuj estas perdintaj 
sian kredon, ekmemoru bone la vortojn de filozofo PASCAL: 
„Vi komencu nur per la praktikado! Vi ĉeestu Sanktan 
Meson, vi krucosignu vin per benita akvo, kaj la kredo 
venos poste!” — Bedaŭrinde la neglektado de la religiaj 
praktikoj okazas sufiĉe ofte eĉ ĉe la homoj, kiuj volas 
esti opiniataj kiel bonaj kristanoj. Kaj kio estas kaŭzo de 
tio? Jen unuj malmulte ŝatas ĉi tiujn devojn; kaj tamen 
ĉi tiuj devoj estas kvazaŭ radikoj, per kiuj religia vivo 
komenciĝas en animo. Aliaj senkulpigas sin per amaso da 
okupadoj, oficaĵoj, lernejaĵoj, komercadoj k. t. p. dume ili 
multe da tempo pasigas je mallaborado kaj vanaj amuz- 
adoj; ĉar kiom da momentoj englutas la legado de ĵurna- 
loj, romanoj, la eleganta sinvestado, vizitado de teatroj, 
kazinoj, k. t. p.! 

— Aliaj grumble plendas, ke ĉi tiuj devoj estas tro mul- 
taj kaj malfacilaj (pezaj); sed ĉu malfacile estas dediĉi 
ĉiutage kelkajn minutojn por preĝi, en dimanĉoj kaj festoj 
duonon da horo por ĉeesti Sanktan Meson, kelkafoje aŭ 
almenaŭ unufoje en jaro ian horon por purigi konsciencon 
aŭ ankaŭ ekobservi tiel tre moderigitajn fastojn ? Ne! la 
vera kaŭzo de tio estas la maldiligenteco, la viriniĝeco 
(anima delikatiĝo), la abomeno al ĉia sindonemo kaj la 
amemo de la memvola letargio de la animo. La maldili- 
genteco estas ankaŭ la kaŭzo, ke homoj eĉ kreduloj ne 
malofte estas malzorgaj en plenumado de piaj praktikoj, 
kaj precipe en ricevado de Sanktaj Sakramentoj de la 
Pento kaj Altaro. 


— Ĉi tiuj faktoroj estas ankoraŭ la kaŭzo, ke en pola 
socio la pulso de religia vivo ne batas tiel forte, kiel ĝi 
devus kaj povus bati. Vere ĉe ni la rondo de malkre- 
duloj ne estas tiel multnombra kaj arigita kiel aliloke, 
sed aliflanke ekzistas ne tre multaj homoj kun fortaj ka- 
tolikaj principoj, kiuj estus ĉiam kaj ĉie fidelaj al ĉi tiuj 
principoj t. e. en privata kaj publika vivo, hejme (en fa- 
milia rondo), en lernejo, en parlamento kaj kie ajn, malmul- 
taj homoj kun fervora koro, kiuj eksentus ĉiujn ĝojojn kaj 

dolorojn de la Eklezio, kaj kiuj estus por ĉia religia atero 
inklinemaj al sindonemaĵoj — malmultaj homoj de apos- 
tola spirito, kiuj dankante pro graco de kredo penadu al- 
tiri aliajn al Dio. Nome, ĉe ni ekzistas malmulte da fer- 
voro por gloro de Dio kaj por prospero de Eklezio! Jen 
Eklezio suferas multe ankaŭ hodiaŭ, Lia Papa Moŝto es- 
tas senĉese premata de malamikoj, malpiaj sektoj en Romo 
mem senhonorigas religion kaj ili pretiĝas al rabieca kon- 
traŭbatalo tra la tuta mondo; kaj kelkaj rigardas tion in- 
diferente, aŭ kio estas pli malbona, ili vundas la Sanktan 
Seĝon per maljustaj riproĉoj. 

La oferdonemo por sanktaj aferoj estas ĉe ni malmulta. 
La sankta Petr-groŝo, la eksterlandaj misioj, la klereco, 
katolika presaro, asocioj kaj bonfaraj institutoj, preĝejoj 
k. t. p., jen aferoj etendantaj al ni kvazaŭ manon por al- 
mozo, dume la groŝo fluas por ili sufiĉe avare. Sed eble 
dirus iu, ke oni ĉie sentas mankon da groŝo! Certe, efek- 
tive tio estas vera, sed ankaŭ tio estas vera, ke ne ek- 
zistas katoliko, kiu ne povus iomete oferdoni, se li nur 
moderigus siajn elspezojn kaj posedus malavaran (inklin- 
eman) koron! 

La kristana kuraĝo estas ĉe ni malmulta! lafoje la aro- 
gantaj aŭ facilanimaj homoj kuraĝas en societoj, dum in- 
terkonsiliĝaj kunvenoj kaj en ĵurnaloj ĉikani la miste- 
rojn de la kredo, primoki religiajn ceremoniojn, kalum- 
ni pastraron, kaj neniu ekzistas, kiu kuraĝus defendi 
la veron, ĉar la homa timo aŭ malgrandanimeco fermas 


buŝon al ili. Eĉ troviĝas homoj, kiuj en ĉeesto de mal- 
bonuloj imitas ilin en malbono, ĉar ili timas mokon el 
flanko de tiuj. — Aliaj ree timas aperigi siajn katolikajn 


sentojn, ekz. partopreni en procesioj, ricevi publike San- 
ktajn Sakramentojn, aniĝi al ekleziaj korporacioj, asocioj, 
ke oni ilin ne famigu kiel fanatikuloj, bigotuloj aŭ bigot- 
ulinoj. — Aliaj ree la fiereco kaj volonto distingiĝi (dife- 
renciĝi) de simpluloj haltigas de la partoprenado en piaj 
praktikoj; dume niaj reĝoj Johana Kazimiro, Johano Sobieski 
publike kuŝadis krucforme antaŭ altaro — Zigmunto IH — 
Ladislav Jagiello kisis teron dum la Transsubstanciacio — 

la reĝoj kaj reĝinoj pilgrimadis al Jasna Gora (Hela mon- 
to) kaj al aliaj sanktejoj — gloraj hetmanoj kaj grandaj 
pensuloj ne hontadis recitadi rozarion. Do kia konkludo 
fluas el tio? Jen estas necese alte ŝati kaj varme ami ka- 
tolikan religion, kaj pro tio zorge konservi en animo 
lumon de la kredo, vivante vere katolike, kaj evitante 
atente tion ĉion, kio estingas aŭ malheligas ĉi tiun lumon, 
kiel ekz. la malbonajn farojn, malbonajn inklinojn, mal- 
bonajn librojn, malbonajn societojn. 


Precipe la junularo devas eviti homojn dissemantajn 
falsaĵojn aŭ disvastigantajn moralan korupton, homojn, 
kiujn per tiel fortaj skizoj priskribis J. J. ROUSSEAU, kvan- 
kam li mem apartenis al ili: „Forkuru — jen liaj vortoj — 
de tiuj, kiuj sub preteksto klarigi naturon, ensemas en 
homajn korojn la malfeliĉigajn doktrinojn, kaj kies ŝajna 
skeptikeco estas centfoje pli aserta kaj dogma, ol firma 
kriado de kontraŭuloj. Sub fiera preteksto, ke ili so- 
laj posedas lumon, veron, kaj bonvolon, ili submetas nin 
al siaj firmaj verdiktoj kaj penas altrudi al ni kiel princi- 
paj fundamentoj de ĉiuj aĵoj la nekompreneblajn sistemojn, 
kiujn konstruis ilia fantazio. Cetere ili renversante, piedpre- 
mante kaj detruante ĉion, kion la homoj honoras, depre- 
nas al la afliktitoj la lastan konsolon en ilia mizero, al 
granduloj kaj riĉuloj la unikan bridilon de iliaj pasioj; ili 
elŝiras el profundejo de koro riproĉojn pro iliaj krimoj, 
forprenas al virto esperon, kaj ili krom tio fanfaronas, ke 
ili estas bonfaruloj por la homaro. Neniam malutilas la 
vero al homoj!” (Emile etc. V. III p. 197, edit. 1762.) 

Se iu malfeliĉe estas enfalinta en nokton de la dubo, 
aŭ — kio estas pli danĝera — en nokton de malkredo, 
li penu kiel eble plej frue reveni al lumo; la vojon ree 
montras al li unu el la plej grandaj saĝuloj de l' homaro 
t. e. Sankta Aŭgustino. Li en junaĝo serĉis la veron, sed 
deflankiĝinte de la sole certa vojo eniris en la erarvojojn 
de maniĥea herezo. Erarojn sekvis malbonaj faroj, malfe- 
liĉan junulon ekregis la sentema pasio kaj ekkatenis lin. 
Li ĝemis dekkelkajn jarojn en ĉi hontinda mallibereco, 

baraktis je ĉiuj flankoj kiel besto kaptita en kaptilojn; 
fine li decidis forĵeti erarojn, ĉar la predikoj de Sankta 
Ambrozio montris al li vojon al vero, kaj samtempe la 
larmoj de lia honorinda patrino Moniko moligis lian koron kaj 
kompatigis la Cielon; nur malfacile estis al li disŝiri la 
terurajn plektaĵojn de la sentamo. lun tagon, kiam li tiel 
bataladis kun si mem, li ekaŭdis la kanton de la knabeto 
ripetanta ĉi tiujn vortojn: „Tolle, lege” (Prenu, legu). Ci- 
tiumomente li prenas libron de Sankta Skribaĵo, legas 
ĉapitron el letero de Sankta Paŭlo alvokanta plibonigi 
vivon, decidas forlasi la estintan konduton, ricevas 
Sanktan bapton kaj fariĝas ne nur la sankta kristano, sed 
ankaŭ la hela torĉo de Eklezio. — Simile faru ĉiu, kiu 
devojiĝinte serĉas la veron, kaj kristanan liberecon. Unue 
preĝu, ke Dio donu al vi forton por venki vin mem, preĝu 
precipe je mizerikordo de koro de Savinto, kaj propeto de 
Tiu, kiun Eklezio nomas la rifuĝo de pekuloj, kaj ankaŭ 
petu por vi la piaj Monikoj. 

Per helpo de Dia graco, kiu abunde spruĉas el Sakra- 
mentoj, disŝiru katenojn ligantajn vian animon kaj forĵetu 
ilin por ĉiam, por ree seniĝi de la antaŭjuĝoj kaj eraroj; 
„tolle, lege”, legu bonajn librojn, konsultu klerajn virojn 
kaj aŭskultu Dian Vorton! Kaj kiam per helpo de Dia 
graco kaj via laboro la lampo de la kredo denove ekila- 
mos, gardu, ke la ventoj ĝin ne estingu; sed lumu ĉi tiu 
lampo ĝis kiam vi eniros en landon de eterneco! 


Pastro Josefo SZUREK 
en Lonczki apud Trysztak (Galicio—Aŭstrio). 


Bibliografio. 


La Biblio. — Tria libro. — Levidoj. 

El la originalo tradukis D-ro. L. L. Zamenhof. — Paris, 
Librairie Hachette et Cie. 2 fr. 

La lingvo estas kompreneble ĉiuparte modela kaj majstra. 
Ni memorigas tamen, ke sen speciala permeso estas mal- 

permesata al Katolikoj legadi la biblion en iu vivanta lingvo 
sen subpaĝaj klarigoj de Katolikaj teologiaj doktoroj. 


Tatterley. — La Historio de Mortinto. 

Verkita de Tom Gallon, tradukita el la angla lingvo de 
Andrew Wilson. 

London: British Esperanto Association, 133—136 High 
Holborn, W. C. 1912. Prezo 0.75 Sm. 

Dika libro, du cent paĝa. Interesanta kaj kurioza rakon- 
taĵo por plenkreskuloj. 

Kaleb Fry estas egoista maljunulo. Lia servisto, Tatter- 
ley, multe similas al li, vizaĝe kaj karaktere — krom la 
egoismo. Tatterley mortas subite, kaj tuj terura kaprico 
sin levis en la Kaleb'a cerbo: preteksti la morton de Kaleb, 
la avarulo, kaj anstataŭi sin mem, kiel la mizera survivanta 
Tatterley. Tiamaniere Kaleb —Tatterley povos ekscii kiel 
siaj postvivantoj juĝas lin, kiel sia heredanto, kuzo Hektor 
Kindon, agados kun sia mono, kiel la senheredigitoj lin 
malbenos. Tiun-ĉi rolon danĝeran kaj ĉagrenan Kaleb, la 
nova Tatterley, ludas korekte ĝis la fino. La eksperimentoj 
de ĉi-tiu dua vivo konvertas plene la egoistan Kaleb—Tat- 
terley. Li fariĝas, — bedaŭrinde tro malfrue — homa, 
helpema, sindonema, kaj li mortiĝas pentadante sian an- 
taŭan senutilan vivmodon. 


Resumo de la Kurso pri Teologio de la Kavaliro Le Cle- 
ment de St. Marcq. Tradukis A. Stas; prezo 8 sd. Anvers 
1912. 

Malgrandeta broŝureto enhavanta herezajn doktrinojn. 
Ni eltiras jenan frazon: la Dio de ĉiu eklezio estas do 
necese iu „parta Dio” kaj konsekvence falsa Dio” — paĉĝ. 
12-a. Niaj legantoj estu avertitaj. | 


Deziro de la Diakono. Novelo. El la Ukraina lingvo tra- 
dukis Anatolo Koh. Universala Esperantia Librejo, 10 Rue 
de la Bourse, Genève 1912, prezo 15 sd., 14 paĝ-a. 

Historieto, kiu nur en Rusujo povus okazi. Diakono de 
la sĥismatika eklezio, kaj nululo edziĝis virinaĉon. Kelkaj 
mizerplenaj tagoj de tia paro estas priskribitaj. La traduk- 

into, kies portreto dandas en la portalo de P libreto, ĉir- 
kaŭrigardu kaj elektu verkojn pli indajn kaj plaĉontajn. 


lvan Turgenev. Fantomoj. — El la rusa lingvo tradukis 
D-ro Andreo Fiŝer-Bucuresti, editura Esperanto — 14 str. 
Belvedere. Danubo no. 1, prezo 0.100 Sm. 

lu Ruso ĉiu-nokte revas ke mistera virino — fantomo — 
suprenprenis lin en la nuboj kaj tiel lin vizitigis multajn 
landojn. Ankaŭ en Romo ili venis; la tempo antikva revi- 
viĝas ankaŭ antaŭ liaj okuloj — sed, strange en Romo li 
ne ekrimarkas Lian Papan Moŝton! Cetere fantaziaĵo sufiĉe 
naivega! 


Teosofia Esperanto ligo. 

Oficiala resumo de la teosofia doktrino. El la franca 
lingvo tradukis Henriette Diou-Trouillon. Paris, Rue Lace- 
pede 33, 1912, prezo 0.08 Sm. 

Ni elcerpas jenon: 

„La Teosofia Societo konsistas el studentoj apartenantaj 
aŭ ne al ia ajn religio praktikata en la mondo.... Ili pen- 
sas, ke la fido devas rezulti de la studado aŭ de la intu- 
itivo, ke ĝi devas sin apogi sur la racio, kaj ne sur la 


parolado de iu ajn.” Paĝ. 3-a. — Ni komprenas la aŭto- 
rinon. Kiel pli noble celis alia Fraŭlino — la eminenta 
Mathilda Borret — tradukante esperanten: Kie estas la 
Eklezio de Kristo?! 

N. V. Gogol. — Maja nokto aŭ la Dronintino. El la 
rusa lingvo tradukis Romano Frenkel. — Bucuresti. Editura 


Esperanto. 5 str. I. C. Bratianu, prezu 0.200 Sm. 34 paĝ. 
Rusa vilaĝa historio. Moroj ne tre delikataj kaj kelkfoje 
tro da kisado. 


Iri Angloj, alilande. 

Romano originale verkita en Esperanto de John Merchant. — 
Prezo, afrankite, unu ŝilingo ĉe „La Espero” Lynette Avenue, 
Clapham Common, London S. W. 96 paĝ. 1912. 

Amuzanta iomete malserioza historieto pri tri junuloj voja- 
ĝante Francujon, Belgujon kaj Germanujon. Unu el ili mal- 
amas virinojn kaj amas Esperanton ; la aliaj amas virinojn 

kaj neŝatas Esperanton. Estas libro tro supraĵa, tro disi- 
gita; la kunligado, la komponado, la kuntenado, la arto 
mankas; estas tro epizoda por ke ĝi povu esti nomata: 
romano. 
H. LINNEBANK. 
Uden, Nederlando. 


Oficialaj Sciigoj. 


AL LA ABONANTOJ DE E.K. 


Sur la kvina paĝo de la verda striaj mi havas la ple- 
zuron daŭrigi la liston de la pagirttoj. 

Al ili mian sinceran dankon! 

Timante tedi vin, karaj legantoj, mi ne faras detalojn, 
sed simple konstatas fakton: multaj abonantoj devas an- 
koraŭ pagi por 1912 kaj 1913. 

Plenkonfide mi renkontenvidas baldaŭan alsendon de la 
abonmono. 

Responde al diversaj informpetoj pri maniero de pagado, 
mi sciigas la jenon : 

Unue: Prefere pagu per transpagilo de la ĉekbanko 
Esperantista en Londono. 

Monforsendo ĝenerale kostas relative-multe, precipe kiam 
la sumo forsendota estas malgranda. 

Per transpagilo de la Cek-banko vi povos forsendi iun 
ajn sumon, eĉ la plej malgrandan, poŝtkarte, do laŭ la 
tarifo de eksterlanda poŝtkarto. Uzante tiun tre oportunan 
rimedon, vi evitos al vi mem ne plu necesajn, relative- 
grandajn elspezojn; 

Due: pagu per internacia poŝtmandato ; 

Trie: per bankĉeko, respondkuponoj, papermono. 

Sed, ĉar je la enkasigo ni kutime perdas nemalmulte, 
bonvolu aldoni 109/, por enkasig-elspezoj. 

Kiel ajn vi forsendas la monon, ĉiam skribu vian adre- 
son plej legeble!! 

Multaj hispanaj abonantoj skribis al mi: 

„Mi deziras pagi, sed sciigu min kiamaniere mi pagi 
povos ?”” 

Jam de longe mi intertraktas por aranĝi tiun aferon plej 
kontentige por Ĉiuj. En la proksima numero mi esperas 
definitive solvi tiun problemon. 

Ĉar en la Januara-numero aperos tiu respondo, la hispa- 
naj abonantoj nepagintaj por 1913, ne ŝuldos morale la 
abonmonon por 1913, se ili ne deziros daŭrigi, eĉ akcep- 
tinte la Januaran numeron. 

Kaj fine pli agrabla temo. 

Dum la jaro 1912 granda nombro da fervoraj amikoj de 
„Espero Katolika” (pastroj kaj laikoj) multe laboris por nia. 
kara revuo. Kore, korege, je la nomo -ankaŭ de la direktoro- 
redaktoro, mi dankas pro ilia multvalora, multŝatata kun- 
helpo. La bona Dio benu ilin miloble! 

Jam nun mi povas sciigi, ke dum 1913 ni esperas per 
bela premio alkuraĝigi la propagandon de E. K. 

Plenaj detaloj estas publikigotaj en la Januara numero. 

La abonmonoj ricevitaj dum la presado, forsendo de 
E. K. estas publikigotoj en la Januara-numero. 


Sincere Via, 
La Administranto, 


Frans SLEIJFFERS, 
93, Prins Hendrikstraat, 
NEDERLANDO. NI Den Haag. 


Anstataŭ la bedaŭrinde ne ricevita oficiala raporto 
de „Nia Tria”, por kiu ni rezervis dudekon da paĝoj, 
ni donas la por unu numero iom tro longan, sed bon- 
egan artikolon de nia ŝatata kunlaboranto P-ro Szurek. 


